Maipaay ken ni Lingbaoan ti 2015 Gawad Pambansang Alagad ni Balagtas para kadagiti sinuratna a sarita ken nobela iti Ilokano (Kathang Ilokano).
Kakadua ni Lingbaoan a mapadayawan da Crisostomo B. Balairos (Kathang Hiligaynon), Nemesio S. Baldesco Sr. (Tulang Waray), Rafael A. Banzuela Jr. (Tulang Bikolnon), Marcelo A. Geocallo (Kathang Sebuwano), Susan S. Lara (Kathang Ingles, Yen Makabenta (Sanaysay sa Ingles), Victor Emmanuel Carmelo D. Nadera Jr. (Tulang Filipino), Danton R. Remoto (Tulang Ingles), ken Rody Vera (Dulang Filipino).
Maipaayan met iti Gawad Paz Marquez Benitez ni Dr. Erlinda Kintanar Alburo, kas pagtamdan a mannursuro iti literatura.
Maipaayan met iti Gawad Pedro Bucaneg ti Integrated Performing Arts Guild (IPAG) ti Marawi State University-Iligan Institute of Technology (MSU-IIT) ti Iligan City.
Ti nasao a seremonia ti pammadayaw ket maysa kadagiti tallo a programa iti nasao a Pambansang Kongreso ng mga Manunulat 2015. Karaman pay ti Adrian Cristobal Lecture Series ken Writers’ Forum.
Napili nga Adrian Cristobal Lecturer ni Propesor Solita Collas-Monsod, ekonomista ken nalatak a personalidad iti radio ken telebision manipud iti Departamento ti Ekonomia ti University of the Philippines iti Diliman, Quezon City. Napauluan ti pannakiinnuman ni Monsod iti “The Largest Crocodile in the World.”
Panagsasarita met maipapan iti pakaseknan dagiti mannurat ti Writers’ Forum a napauluan iti “E-Karapatan: The Writers’ Rights Online.”
Maawis iti nasao a kongreso ti asino man nga interesado iti literatura ken panagsurat, ken kadagiti kayatna nga agkameng iti UMPIL.
Para iti dadduma pay a detalye, makiuman ken ni Blsng. Eva Garcia Cadiz (0917 845 3721) wenno ken ni Dr. Michael M. Coroza, Sekretario-Heneral ti UMPIL (mcoroza@ateneo.edu).
(Naipablaak iti Bannawag, Agosto 31, 2015 a bilang.)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn